Če želimo neke nadgradnje vozila, je treba vse dodatke homologirati – največkrat iz varnostnih in okoljskih vidikov. Vsako predelano vozilo je preverjeno in odobreno s strani pooblaščene službe, kar pomeni, da pridobi dokazilo o homologacijski odobritvi. Kadar govorimo o predelanih kombijih, je treba poleg vsega drugega predložiti še skico razporeditve notranjosti, seznam vse vgrajene opreme (elektronske naprave, kuhinjski elementi …), različne certifikate in potrdila, ki dokazujejo, da je vozilo res varno za uporabo.